Nju Jork: Banorët pa shtetësi amerikane lejohen të votojnë
Banorët e përhershëm amerikanë dhe ata me viza pune mund të votojnë në zgjedhjet lokale
Këshilli i Bashkisë së Nju Jorkut votoi që banorët pa shtetësi amerikane të votojnë në zgjedhje lokale. Ky vendim, u mundëson rreth 800 mijë banorëve jo-shtetas të qytetit që për herë të parë të thonë fjalën e tyre. Nuk është diçka që e sheh çdo ditë. Dy herë në javë në një shëtitore të qytetit organizohen klasë të vallëzimit tango. Kjo është Jackelin Godoy. Së shpejti ajo do të bëjë diçka që askush nuk e pret dhe që do ta bëjë të ndihet tamam njujorkeze. Zonja Godoy nuk është shtetase amerikane, por tani ajo mund të votojë në zgjedhjet lokale të qytetit të Nju Jorkut. Shumë më ndryshe sesa votimi në vendlindjen e saj në Venezuelë, thotë ajo. thotë votuesja e re jo-shtetase. Këtë javë, Këshilli Bashkiak i Nju Jorkut miratoi një ligj që u mundëson më shumë se 800 mijë banorëve të votojnë. Vendimi përfshinë qytetarët me të drejtë pune, banorët e përhershëm, banorët pa dokumente që kanë hyrë në ShBA në moshë minore dhe të tjerë jo-shtetas të ligjshëm. Qyteti i Nju Jorkut nuk është i pari që merr këtë vendim. Disa qytete në Merilend, Vermont dhe Kaliforni lejojnë votimin e jo-shtetasve. Por kjo ide nuk pritet të zgjerohet në zgjedhjet shtetërore ose federale. thotë profesori Richard Briffault. Rrugëve të qytetit më të populluar në vend, vendimin e shohin si pozitiv. thotë Melissa Rojas. thotë një banor tjetër. Të gjesh dikë që kundërshton vendimin nuk është e lehtë në këtë qytet me më shumë se tre milionë emigrantë. Por ka disa. thotë James Crisp. Ndërkohë, senatori republikan i shtetit të Nju Jorkut, Rob Ortt, tha se lejimi i joshtetasve të votojnë është vendim i gabuar pasi zhvlerëson votat e qytetarëve amerikanë dhe është mungesë respekti për emigrantët që punojnë për shtetësinë dhe privilegjin për të votuar. Organizimi i zgjedhjeve do të kërkojë angazhim shtesë për krijimin e dy llojeve të fletëvotimeve, një proces që kërkon angazhimin e institucioneve shtetërore dhe federale. thotë profesori Briffault nga Universiteti Columbia. Një shprehje thotë se duhen dy veta për të vallëzuar tango. Zonja Godoy thotë se në zgjedhjet e para do të votojë për një kandidat ashtu siç zgjedh partnerin e kërcimit – dikë që e kupton atë dhe tek i cili mund të besojë.